процес е довел до промяна в тарифното класиране. Само когато този критерий не позволява да се определи държавата на последната съществена трансформация, могат да бъдат използвани други критерии, като например критерият за добавена стойност или определянето на специфична операция по преработка. Уместно е в митническото законодателство на ЕС да бъдат използвани същите принципи.
 (9)
 Фотоволтаичните клетки от кристален силиций се класират в позиция 8541 от Хармонизираната система (ХС). Фотоволтаичните модули или панели от кристален силиций се класират в същата позиция. Вложените материали — силициевите пластини — се класират в позиция по ХС 3818. По този начин правилото, основано на промяна в тарифната позиция, адекватно изразява последната съществена трансформация на фотоволтаичните клетки от кристален силиций. Същевременно то не позволява комплектуването на фотоволтаични модули или панели от кристален силиций от клетки да придава произход на крайния продукт, тъй като и панелите, и клетките се класират в една и съща позиция.
 (10)
 В случая на фотоволтаичните модули или панели от кристален силиций не е уместно използването на правило за произход, основано на добавената стойност, което обикновено се съчетава с правилото за промяна на тарифната позиция, за определянето на продукти, чиято последна трансформация е операция по комплектуване, тъй като необходимата предвидимост и правна сигурност ще бъдат по-добре постигнати по отношение на тези продукти чрез посочване на най-значимия производствен етап.
 (11)
 Необходимо е едно така наречено „остатъчно“ правило с цел да се определи произходът на фотоволтаичните модули или панели от кристален силиций, когато първичното правило за промяна в тарифната позиция не е изпълнено. В този случай произходът на фотоволтаичните клетки от кристален силиций или на основната част, изразена в стойност, на фотоволтаичните клетки от кристален силиций следва да съставлява произходът на панела или модула.
 (12)
 При определени условия фотоволтаичните модули или панели от кристален силиций могат да бъдат класирани и в позиция 8501 по ХС. За тези фотоволтаични панели или модули от кристален силиций следва също да бъде определено правило, подобно на правилото за позиция 8541 по ХС.
 (13)
 Поради това Регламент (ЕИО) No 2454/93 на Комисията (4) следва съответно да бъде изменен.
 (14)
 Комитетът по Митническия кодекс не представи становище. Беше счетено за необходимо изготвянето на акт за изпълнение и председателят представи проекта на акт за изпълнение на апелативния комитет за допълнително обсъждане. Апелативният комитет не представи становище,
 ПРИЕ НАСТОЯЩИЯ РЕГЛАМЕНТ:
 Член 1
 Приложение 11 към Регламент (ЕИО) No 2454/93 се изменя в съответствие с приложението към настоящия регламент.
 Член 2
 Настоящият регламент влиза в сила на седмия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 17 декември 2013 година.
 За Комисията
 Председател
 José Manuel BARROSO
 (1) ОВ L 302, 19.10.1992 г., стр. 1.
 (2) Регламент (ЕС) No 513/2013 на Комисията от 4 юни 2013 г. за налагане на временно антидъмпингово мито върху вноса на кристални силициеви фотоволтаични модули и ключови компоненти (т.е. елементи и полупроводникови пластини) с произход или изпратени от Китайската народна република и за изменение на Регламент (ЕС) No 182/2013